stanford-oval/wikipedia huggingface dataset:
אברהם טל (עיתונאי)
ביוגרפיה

טל נולד ב-1933 בגרמניה, כחצי שנה לאחר עליית הנאצים לשלטון. בשנת 1936 עלה לארץ ישראל. את לימודיו היסודיים עשה בבית הספר כצנלסון בגבעתיים ובבית הספר יהל"ם שברמת גן (1939–1947), ולאחר מכן למד בבית הספר אהל שם שברמת גן (1947–1951). בצה"ל שירת בחיל מודיעין בין השנים 1951–1953.
בשנים 1953–1956 למד לתואר ראשון בכלכלה באוניברסיטה העברית בירושלים, ובשנים 1961–1962 למד לימודי תעודה במינהל ציבורי במחלקה למדע המדינה באותה האוניברסיטה. בשנים 1968–1969 למד מדיניות ציבורית במסגרת קורס חד-שנתי ב"בית הספר למדיניות ציבורית על-שם וודרו וילסון" באוניברסיטת פרינסטון שבניו ג'רזי, ארצות הברית.
בשנים 1958–1961 היה מנהל לשכת מבקר המדינה והמשיך לעבוד בלשכה עד 1972. בשנים 1958–1972 כתב עבור עיתון "הארץ" בשם העט "אלי רביב". ב-1972 החל לעבוד כעורך כלכלי בעיתון "הארץ", בעל טור וחבר הנהלת המערכת עד ל-2006.
בשנים 1977–2001 היה עורך ומגיש התוכנית "שעה קלה על כלכלה" בתחנת הרדיו גלי צה"ל. בשנים 1977–2003 היה עורך "ניהול - כתב העת של מנהלי ישראל" שיצא לאור על ידי המרכז הישראלי לניהול.
הערות שוליים

1 2 3 4 5  טל, אברהם, באתר העין השביעית, 15 בספטמבר 2010
↑  יהושע קנז (עורך), ספר הארץ: השנה ה-75, ירושלים: שוקן, תשנ"ו 1996, עמ' 139.
| --- | --- |
בקרת זהויות :  NLI: 987007309248405171  LCCN: nr91038058  VIAF: 49086281   WorldCat (עם VIAF): 49086281 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אדמונד פורדום

| --- | --- |
אדמונד פורדום (1962)
אדמונד פורדום (1962)
 לידה:  19 בדצמבר 1924 ולווין גרדן סיטי, הרטפורדשייר, בריטניה
 פטירה:  1 בינואר 2009 (בגיל 84) רומא, איטליה
 מקום קבורה:  בית העלמין הפרוטסטנטי של רומא 
 מדינה:  הממלכה המאוחדת 
 תקופת הפעילות:  1950–2001 (כ־51 שנים)
 מקום לימודים:  בית הספר דאונסייד 
 בן או בת זוג:  לינדה כריסטיאן (1962–1963) 
 פרופיל ב-IMDb
 
אדמונד פורדום (באנגלית: Edmund Purdom;‏ 19 בדצמבר 1924 – 1 בינואר 2009) היה שחקן קולנוע תיאטרון וטלוויזיה בריטי.
ביוגרפיה

הוא החל להופיע בתיאטרון ב-1946 בהצגות רומיאו ויוליה והחולה המדומה. לאחר שירות של שנתיים בצבא בו הופיע לפני חיילים, הוא הצטרף ל"תיאטרון רויאל שייקספיר" בסטרטפורד על האייבון שם ראה אותו לורנס אוליבייה והציע לו להצטרף לקבוצתו למסע הופעות בארצות הברית ביחד עם ויויאן לי שם הם הופיעו בהצלחה במחזה "קיסר וקלאופטרה" של ברנרד שו.
הוא עבר מספר מבחני בד אך התקשה לקבל תפקיד כי הוא נראה לבוחנים יותר מדי בריטי.
לבסוף קיבל תפקידים קטנים בסרטים "טיטניק" ו"יוליוס קיסר" (1953).
ב-1954 שיחק לו מזלו והוא נבחר לשחק בתפקיד ראשי בסרט המוזיקלי "הנסיך הסטודנט" לצידה של אן בליית'. זה קרה לאחר שמריו לנצה שהיה אמור לשחק בסרט, פוטר. פורדום שלא היה זמר נאלץ להשתמש בדיבובו של מריו לנצה לשירי הסרט. הסרט הצליח יפה מבחינה אמנותית ומסחרית.
באותו שנה התמזל מזלו כאשר מרלון ברנדו שהיה אמור לשחק בתפקיד ראשי בסרט "שנהאת המצרי" ("The Egyptian") סירב להופיע ופורדום נבחר במקומו. לרוע מזלו הסרט לא הצליח למרות ההשקעה הגדולה.
ב-1955 הופיע שוב לצידה של אן בליית' בסרט "גנב המלך (The King's Thief). הוא לא הצליח לקבל תפקידים חשובים בהוליווד וב-1958 חזר לבריטניה, הופיע בטלוויזיה ועבר משם לאיטליה שם השתתף בסרטים רבים שסווגו כבי מובי.
ב-1964 השתתף באפיזודה הראשונה של הסרט האנתולוגי "הרולס רויס הצהובה" לצידם של רקס הריסון וז'אן מורו.
פורדום היה נשוי ארבע פעמים. אשתו השלישית הייתה השחקנית לינדה כריסטיאן (אנ').
פילמוגרפיה חלקית

טיטניק (1953)
יוליוס קיסר (1953)
הנסיך הסטודנט (1954)
שנהאת המצרי (1954)
אתנה (1954)
גנב המלך (1955)
הורדוס הגדול (אנ') (1959)
הרולס רויס הצהובה (1964)
Winter Wonderland

| --- | --- |
 שיר בביצוע Richard Himber and His Ritz-Carlton Hotel Orchestra
 יצא לאור:  1934
 סוגה:  חג המולד
 שפה:  אנגלית 
 כתיבה:  ריצ'ארד ב. סמית 
 לחן:  פליקס ברנרד 
 
"Winter Wonderland" (בעברית: "ארץ הפלאות החורפית") הוא שיר שנכתב בשנת 1934 על ידי פליקס ברנרד וכותב המילים ריצ'רד ברנהרד סמית'. בשל הנושא העונתי שלו, הוא נחשב לעיתים קרובות כשיר חג מולד בחצי הכדור הצפוני. מאז הקלטתו המקורית של השיר על ידי ריצ'רד הימבר, הוא בוצע מחדש על ידי למעלה מ-200 אמנים שונים.
מילות השיר עוסקות ברומן של זוג בעונת החורף. גרסה מאוחרת יותר של השיר (שיצאה לאור בשנת 1947) כללה "מילים המתאימות לילדים". איש השלג שהוזכר בגשר השיר הוסב מכומר לליצן קרקס, וההבטחות שהזוג הבטיח בבית האחרון הוחלפו במילים על השתובבות. זמרים כמו ג'וני מאטיס חיברו בין שתי הגרסאות לשיר, והעניקו לו בית ופזמון נוסף.
אמנים בולטים שביצעו את השיר

מייקל בובלה (Christmas)
טוני בנט
ג'סי ג'יי (This Christmas Day)
דוריס דיי
סנופ דוג ואנה קנדריק (פיץ' פרפקט 2)
ונסה הדג'נס
אוליביה הולט (Disney Channel Holiday Playlist)
פיית' היל (Joy to the World)
קים ויילד (Wilde Winter Songbook)
מייגן טריינור (A Very Trainor Christmas)
ליאונה לואיס (Christmas, with Love)
קיילי מינוג (Kylie Christmas: Snow Queen Edition, Kylie Christmas)
אידינה מנזל (Christmas: A Season of Love)
מרטינה מק'ברייד (It's the Holiday Season)
גוון סטפאני (You Make It Feel Like Christmas)
סלינה גומז & הסצנה (All Wrapped Up Vol. 2)
סם פלדט
טורי קלי (A Tori Kelly Christmas)
ליונל ריצ'י
אלביס פרסלי (Blue Christmas)
Wings Alliance

Wings Alliance הייתה ברית חברות התעופה העולמית הראשונה. הברית נוסדה בשנת 1989 בין שתי חברות בלבד – KLM ההולנדית ונורת'ווסט איירליינס האמריקאית. החל בשנת 1993, תחת הסיסמה "Worldwide Reliability" ("אמינות חובקת עולם"), תיאמו ביניהן שתי חברות תעופה את פעילותן על בסיס שלא נראה כמותו עד לאותו שלב. הברית, שמאוחר יותר זכתה לשם המסחרי Wings Alliance, הפיקה יתרון משילוב רשת היעדים הנרחבת של KLM באירופה, אסיה וצפון אפריקה עם זו של נורת'ווסט איירליינס באמריקה ובאוקיינוס השקט. ברית זו קיימת גם היום, אך ערכה השיווקי אינו רב מאז נרכשה KLM על ידי חברת אייר פראנס, והברית נבלעה הלכה למעשה בתוך ברית חברות התעופה העולמית SkyTeam.
הערות שוליים

↑  100 Years of Commercial Aviation, Airlines, ‏2013-12-01 (באנגלית)
ערך זה הוא קצרמרבנושא תעופה. אתם מוזמנים לתרום לוויקיפדיה ו.
Willow

"Willow" (בעברית: "עֲרָבָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, כסינגל הראשון והפותח מתוך האלבום.
וידאו קליפ נלווה בבימויה של סוויפט, הופץ לראשונה באותו היום בו יצא השיר. הוא ממשיך את עלילת הקליפ הקודם של "Cardigan". גרסת הרמיקס של השיר בשם "dancing witch" שנעשתה על ידי המפיקה השוודית אלווירה, הופצה ביום הולדתה של סוויפט ב-13 בדצמבר 2020 ולאחר מכן, יצאה גרסה אקוסטית בשם "lonely witch" ב-15 בדצמבר 2020.
רקע וכתיבה

"Willow" עוסק בתככים, רצון והמורכבות הכרוכה ברצון של מישהו. אני חושבת שזה נשמע כמו הטלת כישוף כדי לגרום למישהו להתאהב בך.
ב-10 בדצמבר 2020, הודיעה סוויפט ברשתות החברתיות, כי היא תוציא אלבום הפתעה נוסף, שיהיה אלבום המשך לאלבומה השמיני Folklore. בהמשך, הודיעה כי הסינגל הראשון מתוכו "Willow" יהיה זמין להורדה דיגיטלית ולצפייה ביוטיוב כבר בערב של אותו היום. קטעים מתוך הווידאו קליפ שלו פורסמו ברשתות החברתיות גם כן. השיר נכתב על ידי סוויפט והמפיק שלו ארון דסנר, שעבד עם סוויפט על אלבום האולפן השמיני שלה, Folklore. דסנר הפיק את השיר והוא קיבל את הקרדיטים על התפקידים הבאים: תופים, כלי הקשה, קלידים, סינתיסייזרים, פסנתר וגיטרת בס, חשמלית ואקוסטית. על התזמורת היה אחראי ברייס דסנר. גרג קלבי וסטיב פאלון ביצעו את המאסטרינג שלו בסטרלינג סאונד, אדג'ווטר, ניו ג'רזי ואילו ג'ונתן לואו היה אחראי על המיקס שלו, אותו עשה באולפני לונג פאונד בעמק ההדסון, ניו יורק.
ב-13 בדצמבר 2020, יום הולדתה ה-31 של סוויפט, הופצה גרסת "מכשפה רוקדת" אלקטרונית ל-"Willow". הגרסה היא רמיקס מחודש שנעשה על ידי המפיקה השוודית אלווירה. אחריה הופצה גרסת "מכשפה בודדה" אקוסטית ב-14 בדצמבר וגרסת "מכשפה לאור ירח" ב-15 בדצמבר. בהמשך, הופץ קליפ לגרסת "מכשפה בודדה" ובו מופיעות סצנות מאחורי הקלעים של הקליפ של "Willow". כמו כן, פורסם קליפ לגרסת "מכשפה רוקדת" ובו מוצגים הסיפורים שמאחורי השיר. הוא הועלה לערוץ היוטיוב של סוויפט ב-15 בדצמבר 2020 וצבר כ-136 מיליון צפיות נכון לינואר 2024.
הרכב

"Willow" הוא שיר פופ, אינדי פולק, ופולק צ'מבר, עם מקצב המושפע מסוגת ההיפ-הופ שמזכירה את אלבומה של סוויפט Reputation, משנת 2017. הוא מורכב מגלוקנשפיל, מכונת תופים, צ'לו, קרן יער, גיטרות חשמליות, כינור, חליל ותזמורת ומאופיין בשירה שתוארה כ"חסרת נשימה". לשיר יש קצב של 84 פעימות לדקה. הוא כתוב בסולם מינור E והשירה של סוויפט נעה בין E3 ל-B5. חלקו נכתב בסולמות שנעים ב-Em–D–Em–D–Em–D–C. מבחינה לירית, השיר הוא שיר אהבה, המדבר על נושאים של תקווה באמצעות שימוש במטפורות.
ביקורת

"Willow" זכה לביקורות חיוביות מטעם מבקרי המוזיקה. פטריק ראיין מ-USA Today כינה אותו כאחד מהשירים בעלי התוכן הלירי הטובים ביותר ב-Evermore. בביקורתו של ג'ון פארלס מהניו יורק טיימס על Evermore, הוא החמיא על קטעי הכלי שלו והוסיף כי: "בשיר, יש שימוש בגיטרה השזורה בחוסר מנוחה, דבר שהופך אותו למעולה ולאחת מהרצועות הטובות ביותר באלבום". אלן ג'ונסון מ-Paste שיבחה את השיר וטענה שהוא "מהווה מעין פתיח חינני לאלבום", ואילו בובי אוליבייה מ-Spin כינה אותו כ"שיר שמתאים להיות מושמע בעת הדלקת מדורות על חוף הים". אלכסיס פטרידיס מהגרדיאן הצהירה כי "השיר היה יכול בקלות לתפקד כשיר פופ מפוצץ אם סינתיסייזרים, עריכה נוספת ומקצבים מתוכנתים היו מחליפים את העיבוד האקוסטי שלו". מבקר המוזיקה כריס וילמן מווראייטי כתב שהשיר מייצג את מצבה הנפשי של סוויפט, והוסיף כי הוא מזכיר "Invisible String" ו-"Peace" מ-Folklore.
ברולינג סטון, בחרו ב-"Willow" כאחד משיתופי הפעולה הטובים ביותר בעולם פופ בשנת 2020, תוך שהיללו את הכימיה בין סוויפט למפיק דסנר.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | שיתופי הפעולה הטובים ביותר בעולם הפופ בשנת 2020 | נכלל |  |
| רולינג סטון | כל 206 השירים של טיילור סוויפט, לפי דירוג | 37 |  |
| BuzzFeed | 167 השירים הטובים ביותר של טיילור סוויפט, לפי דירוג | 98 |  |
| The Atlanta Journal-Constitution | 12 מהשירים הטובים ביותר לשנת 2020 | נכלל |  |
| Vulture | 179 השירים הטובים ביותר של טיילור סוויפט, לפי דירוג | 53 |  |
הוצאה וקידום

היציאה של הסינגל עוררה סערה בעולם המוזיקה, בדומה לסערה שעוררה צאתו של הסינגל "Cardigan". אתרי אינטרנט רבים פרסמו כתבות אודות האלבום והשיר, תוך שפורסם כי את הווידאו קליפ הרשמי שלו, היא ביימה בעצמה. האלבום יצא לאור במהלך מגפת הקורונה וצאתו הייתה דומה לזו של Folklore.
ב-11 בדצמבר הוא הועלה לרשתות הסטרימינג השונות, תוך שהיה זמין להורדה דיגיטלית. על מנת לעזור בקידום שלו, הצהירה סוויפט כי היא תופיע ב-14 בדצמבר בתוכנית הטלוויזיה "ג'ימי קימל לייב!". בהמשך, פורסם כי הוא התברג במקום הראשון ברשימת ה-"Today’s Hits" של אפל מיוזיק.
וידאו קליפ

הווידאו קליפ הרשמי של השיר פורסם בשידור חי בחצות 10 ו-11 בדצמבר 2020. הקליפ הוא המשך לקליפ של "Cardigan". הקליפ צבר למעלה מ-9.5 מיליון צפיות ביממה הראשונה לצאתו. הוא בוים על ידי טיילור סוויפט, תוך שהוא הופק על ידי ג'יל הרדין. בנוסף לכך, הופנו כלפיו ביקורות מטעם אתרי מוזיקה שונים.
רשימת השמעה

| --- | --- |
 הורדה דיגיטלית וסטרימינג "Willow" – 3:34 הורדה דיגיטלית וסטרימינג (גרסת מכשפה רוקדת – רמיקס מאת אלווירה) "Willow" – 3:04 (גרסת מכשפה רוקדת) [רמיקס מאת אלווירה] הורדה דיגיטלית וסטרימינג (גרסת מכשפה בודדה) "Willow" – 3:34 (גרסת מכשפה בודדה) הורדה דיגיטלית וסטרימינג (גרסת מכשפה לאור ירח) "Willow" – 3:29 (גרסת מכשפה לאור ירח) הורדה דיגיטלית וסטרימינג – Willow (The Witch Collection) – מיני-אלבום "Willow" – 3:34  "Willow" – 3:04 (גרסת מכשפה רוקדת) [רמיקס מאת אלווירה]  "Willow" – 3:34 (גרסת מכשפה בודדת)  "Willow" – 3:29 (גרסת מכשפה לאור ירח)  "Willow" – 4:12 (וידאו קליפ)  "Willow" – 3:40 (קליפ מילים):  הורדה דיגיטלית וסטרימינג – (גרסת מכשפה רוקדת – רמיקס מאת אלווירה, מהדורת חנות אינטרנט בלעדית) "Willow" (גרסת מכשפה רוקדת) [רמיקס מאת אלווירה]  "Willow" (גרסה אינסטרומנטלית) הורדה דיגיטלית וסטרימינג – (גרסת מכשפה בודדה, מהדורת חנות אינטרנט בלעדית) "Willow" (גרסת מכשפה בודדה)  "Willow" (דמו הכתיבה) הורדה דיגיטלית וסטרימינג – (גרסת מכשפה לאור ירח, מהדורת חנות אינטרנט בלעדית) "Willow" (גרסת מכשפה לאור ירח)  "Christmas Tree Farm" (הוקלט בשנת 2019, במהלך iHeartRadio)
קרדיטים וצוות

כל הקרדיטים שלהלן לקוחים מהאתר יוטיוב.
קרדיטים וצוות > הקרדיטים של השיר

| 0 | 1 | 2 |
| --- | --- | --- |
|  טיילור סוויפט – קולות, כתיבה  ארון דסנר – כתיבה, הפקה, הקלטה קולית, תכנות מכונת תופים, כלי הקשה, כלי מקלדת, סינתיסייזרים, פסנתר, גיטרה חשמלית, גיטרת בס, גיטרה אקוסטית  ג'ונתן לואו – הקלטה קולית, מיקסינג  ברייס דסנר – תזמורת |  גרג קלבי – ניהול  סטיב פאלון – ניהול  ג'יימס מקאליסטר – סינתיסייזרים, תכנות מכונת תופים  בריאן דוונדורף – כלי הקשה, תכנות מכונת תופים  יוקי נומאטה רזניק – כינור  ג'וש קאופמן – גיטרה חשמלית |  קלריס ג'נסן – צ'לו  ג'ייסון טרוטינג – גלוקנספיל  אלכס סופ – חליל  סי ג'יי קמריירי – קרן יער  תומאס ברטלט – כלי מקלדת, סינתיסייזרים  בנימין לאנז – סינת' מודולרי (וידאו קליפ בלבד) |
קרדיטים וצוות > הקרדיטים של הווידאו קליפ

| 0 | 1 | 2 |
| --- | --- | --- |
|  טיילור סוויפט – בימוי  רודריגו פרייטו – במאי צילום  ג'יל הרדין – הפקה  קנצלר היינס – עריכה  איתן טובמן – עיצוב אמנותי  רג'ינה פרננדז – עיצוב אמנותי  ג'וזף קאסל – עיצוב אופנה |  סאנשיין מדסן – עיצוב אופנה  ג'ו אוסבורן – עוזר במאי ראשון  אי וי סלומון – עוזר במאי ראשון (משני)  אולפני אינג'נויטי – אפקטים חזותיים  גרנט מילר – אפקטים חזותיים  דייוויד לבנספלד – אפקטים חזותיים  ג'ומאנה שהין – אפקטים חזותיים |  רבקה סקינר – הפקה בפועל  קתי פאלמר – הפקה משנית  מני טפיה – גאפר  אלכסנדר גריפיתס – גריפ ראשי  וינסנט לוסידו – סטוריבורד |
מיקומי שיא

|   ‏‏‏  מצעדים ודירוגים (2020–2022)> מדינה |   ‏‏‏  מצעדים ודירוגים (2020–2022)> מצעד |   ‏‏‏  מצעדים ודירוגים (2020–2022)> מיקום שיא |   ‏‏‏  מצעדים ודירוגים (2020–2022)>  |
| --- | --- | --- | --- |
|  עולמי | בילבורד גלובל 200 | 2 |  |
|  עולמי | בילבורד גלובל ללא ארצות הברית | 5 |  |
|  אוסטריה | Ö3 אוסטריה טופ 40‏ | 30 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 7 |  |
|  איטליה | מצעד הסינגלים האיטלקי | 70 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הרוק & האלטרנטיביים | 1 |  |
|  ארצות הברית | מצעד השירים האלטרנטיביים | 1 |  |
|  ארצות הברית | מצעד שירי הסטרימינג (אלטרנטיבי) | 1 |  |
|  ארצות הברית | מצעד השירים האלטרנטיביים הדיגיטליים | 1 |  |
|  ארצות הברית | מצעד השירים הדיגיטליים | 1 |  |
|  גרמניה | GfK – טופ 100 | 46 |  |
|  הולנד | מצעד 40 הסינגלים ההולנדיים | 30 |  |
|  הולנד | מצעד 100 הסינגלים ההולנדיים | 49 |  |
|  הונגריה | Rádiós Top 40 | 20 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד שירי הסטרימינג | 20 |  |
|  הממלכה המאוחדת | מצעד השירים המסחריים | 8 |  |
|  הממלכה המאוחדת | מצעד השירים הדיגיטליים | 7 |  |
|  ולוניה | אולטראטופ 40 | 2 |  |
|  יוון | IFPI Greece | 20 |  |
|  ישראל | מדיה פורסט ישראל | – |  |
|  ישראל | המצעד הרשמי של גלגלצ | 4 |  |
|  ליטא | AGATA | 25 |  |
|  מלזיה | RIM | 2 |  |
|  ניו זילנד | המצעד הניו זילנדי הרשמי | 3 |  |
|  סינגפור | RIAS | 1 |  |
|  סלובקיה | ČNS IFPI | 50 |  |
|  פורטוגל | מצעד הסינגלים הפורטוגזי | 20 |  |
|  פלנדריה | אולטראטופ 50 | 40 |  |
|  צ'כיה | ČNS IFPI | 54 |  |
|  צרפת | SNEP | 111 |  |
|  קנדה | קנדה הוט 100 | 1 |  |
|  קנדה | מצעד השירים הדיגיטליים | 1 |  |
|  קנדה | CHR/Top 40 | 40 |  |
|  קנדה | Hot AC | 40 |  |
|  קרואטיה | טופ ליסטה | 9 |  |
|  שוודיה | סוורייטופליסטן | 67 |  |
|  שווייץ | המצעד השווייצרי | 21 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הבינלאומי של mako וגלגלצ | 27 |  |
|  ישראל | המצעד הבינלאומי השנתי של וואלה, אקו 99 וטיקטוק | 28 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 4× פלטינה | 280,000 |
| איטליה (FIMI) | זהב | 35,000 |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | יהלום | 160,000 |
| דנמרק (IFPI Denmark) | זהב | 45,000 |
| הממלכה המאוחדת (BPI) | פלטינה | 600,000 |
| נורווגיה (IFPI Norge) | זהב | 30,000 |
| ספרד (PROMUSICAE) | פלטינה | 25,000 |
| פולין (ZPAV) | זהב | 10,000 |
| קנדה (Music Canada) | פלטינה | 80,000 |
סיכום
| בכל העולם | — | 2,265,000 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | רגילה | ריפבליק |  |
| כלל העולם | 13 בדצמבר 2020 | הזרמת מוזיקה • הורדה דיגיטלית | "Dancing Witch" | ריפבליק |  |
| ארצות הברית | 14 בדצמבר 2020 | רדיו להיטים עכשוויים למבוגרים | רגילה | ריפבליק |  |
| ארצות הברית | 15 בדצמבר 2020 | רדיו להיטים עכשוויים | רגילה | ריפבליק |  |
| כלל העולם | 15 בדצמבר 2020 | סטרימינג • הורדה דיגיטלית | "Lonely Witch" | ריפבליק |  |
| כלל העולם | 16 בדצמבר 2020 | סטרימינג • הורדה דיגיטלית | "Moonlit Witch" | ריפבליק |  |
| איטליה | 18 בדצמבר 2020 | רדיו להיטים עכשוויים | רגילה | יוניברסל |  |
| הממלכה המאוחדת | 25 בדצמבר 2020 | רדיו להיטים עכשוויים | רגילה | ריפבליק |  |
| הממלכה המאוחדת | 2 בינואר 2021 | רדיו להיטים עכשוויים למבוגרים | רגילה | ריפבליק |  |
| כלל העולם | 14 ביוני 2021 | סטרימינג • הורדה דיגיטלית | רמיקס שנות ה-90' | ריפבליק |  |
אבלון (סרט)

| --- | --- |
כרזת הסרט אבלון
כרזת הסרט אבלון
 בימוי:  בארי לוינסון 
 הופק בידי:  מארק ג'ונסון בארי לוינסון
 תסריט:  בארי לוינסון 
 עריכה:  סטו לינדר 
 שחקנים ראשיים:  ארמין מילר-שטאל אליזבת פרקינס ג'ואן פלורייט איידן קווין
 מוזיקה:  רנדי ניומן 
 צילום:  אלן דוויאו 
 מדינה:  ארצות הברית 
 חברת הפקה:  סרטי טריסטאר, Baltimore Pictures 
 חברה מפיצה:  סרטי טריסטאר
 שיטת הפצה:  וידאו על פי דרישה 
 הקרנת בכורה:  5 באוקטובר 1990
 משך הקרנה:  128 דק' 
 שפת הסרט:  אנגלית 
 סוגה:  דרמה
 הכנסות:  $15,740,796
 הכנסות באתר מוג'ו:   avalon
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 סרטים בסדרה:  דיינר (1982) אנשי הפח (1987) ליברטי הייטס (1999)
 דף הסרט ב־IMDb
 
אבלון (באנגלית: Avalon) הוא סרט דרמה משנת 1990 שבוים על ידי בארי לוינסון. הסרט הוא השלישי בסדרה של ארבעת "סרטי בולטימור" האוטוביוגרפיים למחצה של לוינסון המתרחשים בעיר הולדתו במהלך שנות הארבעים, החמישים והשישים של המאה העשרים; "דיינר" (1982), "אנשי הפח" (1987), "אבלון" (1990) ו-"ליברטי הייטס" (1999). הסרט מתחקה אחר ההשתלבות היהודית בחיים האמריקאים.
עלילה

העלילה מתרחשת בשנות החמישים של המאה העשרים והרבה עבר על משפחת המהגרים הפולנים של סם קריצ'ינסקי מאז הגיע לראשונה לאמריקה ב-1914 והתיישב בבולטימור.
הטלוויזיה היא ההמצאה החדשה. השכונות לובשות צורה חדשה כאשר יותר ויותר משפחות עוברות לפרברים. מקצועו של סם היה טפטים אך בנו ג'ולס מעוניין לנסות ולפתוח חנות כלי בית גדולה ביחד עם בן דודו, איזי, ואולי אף להפיק פרסומות טלוויזיה משלהם.
ג'ולס ואשתו, אן, עדיין גרים עם הוריו אך אן סובלת בשקט את הצורה שבה חמותה, אווה, שולטת בבית. אן היא אשה מודרנית שאף לומדת לנהוג במכונית. למרות זאת, אווה מסרבת לנסוע איתה ומעדיפה לקחת את הטרולי.
המשפחה תורמת לקרן במטרה להביא עוד קרובים לאמריקה. עלבונות, בין אם אמיתיים או דמיוניים, מטרידים את המשפחה כאשר ג'ולס ואן בסופו של דבר עוברים לפרברים, נסיעה ארוכה עבור בני משפחתם. לאחר שהגיע באיחור ולאחר שגילה שתרנגול ההודו של חג ההודיה נחתך בלעדיו, נעלב הדוד גבריאל ופורץ החוצה בסערה מה שהווה את התחלתה של מריבה עם סם.
סם גם אינו מבין את שיטות הלימוד בהן משתמשות המורות בבית ספרו של נכדו, מייקל, ומדוע ג'ולס ואיזי שינו את שם משפחתם לקיי וקירק כשהם מתחילים בקריירות העסקים שלהם. אך כשמשברים שונים עולים, ביניהם שוד מזוין ושריפה הרסנית, בני המשפחה, באופן כללי, דובקים יחדיו.
דמויות

חיימי קריצ'ינסקי (לאו פוקס)
דוטי קירק (איב גורדון)
גבריאל קריצ'ינסקי (לו ג'קובי)
סם קריצ'ינסקי (ארמין מילר-שטאל)
אן קיי (אליזבת פרקינס)
אווה קריצ'ינסקי (ג'ואן פלורייט)
איזי קירק (קווין פולאק)
ג'ולס קיי (איידן קווין)
נתן קריצ'ינסקי (ישראל רובינק)
מייקל קיי (אלייג'ה ווד)
אלכסנדר קיי (קרטיס קרניית'ן)
מייקל קיי הבוגר (טום ווד)
שמחה (רונלד גוטמן)
קשר עם "סרטי בולטימור" אחרים

במאי הסרט, לוינסון, אוהב לקשר בין סרטיו המתרחשים בבלטימור. מכונית "הדסון" הנרכשת בסרט "אבלון" נרכשת מאוחר יותר בסרט "דיינר". הבית שאותו משפחת קרצ'ינסקי עוזבת כדי לעבור לפרברים נראה לאחר מכן בסרט "טין מן".
פרסים

הסרט אבלון קיבל מועמדויות לפרס האוסקר על תסריט מקורי, פסקול, צילום, ותלבושות (גלוריה גרשם). תסריטו של לויסון זכה בפרס התסריט של אגודת התסריטאים האמריקאית. הסרט גם היה מועמד לפרס גלובוס הזהב כסרט הטוב ביותר.
הערות שוליים

↑  Box office / business for Avalon (1990), אוחזר 28 בדצמבר 2015
1 2  Avalon; Tin men; Diner: Three Screenplays , בארי לוינסון ו-ג'סי קורנבלות', 1991
| --- | --- |
בקרת זהויות :  GND: 4257783-4
Venice Bitch

Venice Bitch (בעברית: כלבה ונציאנית) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-18 בספטמבר 2018, כסינגל השני מתוך האלבום.
השיר הגיע למקום ה-76 במצעד השירים הדיגיטליים של בריטניה.
רקע וכתיבה

השיר נכתב על ידי לנה דל ריי ביחד עם ג'ק אנטונוף והופק על ידם גם כן. אתר המוזיקה Idolator כינה את השיר כ-"שיר השנה של 2018". בנוסף לכך, מגזין אסקווייר כלל את השיר ברשימת השירים הטובים ביותר של שנת 2018.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים האלטרנטיביים הדיגיטליים | 10 |  |
|  ארצות הברית | רולינג סטון טרנדינג 25 | 3 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 76 |  |
|  יוון | IFPI Greece | 97 |  |
|  ניו זילנד | המצעד הניו זילנדי הרשמי | 32 |  |
|  ספרד | PROMUSICAE | 35 |  |
|  סקוטלנד | מצעד הסינגלים הסקוטי | 80 |  |
|  צרפת | SNEP | 95 |  |
נתוני מכירות

| מדינה | תואר | עותקים |
| --- | --- | --- |
| ארצות הברית (RIAA) | זהב | 500,000 |
אברהם טרופ

| --- | --- |
אין תמונה חופשית
 לידה:  1897 
 פטירה:  14 במרץ 1978 (בגיל 81 בערך) 
 מקום קבורה:  בית הקברות היהודי בהר הזיתים 
 השכלה:  ישיבת ראדין 
 תקופת הפעילות:  ? – 14 במרץ 1978 
 אב:  נפתלי טרופ 
 
הרב יוסף חיים אברהם טרופ (ה'תרנ"ז, 1897 - ה' באדר ב' ה'תשל"ח, 14 במרץ 1978) היה רב וראש ישיבה ליטאי-אמריקאי, ר"מ בישיבת ראדין ולאחר מלחמת העולם השנייה, ראש ישיבת קרלין-סטולין בניו יורק.
ביוגרפיה

בנם בכורם של הרב נפתלי טרופ. ושל פעשא (פסיה) לאה, בתו של העסקן החרדי ר' אליעזר יעקב חווס. בילדותו התמנה אביו כראש ישיבת ראדין והוא למד בה בנערותו, התקרב ל"חפץ חיים" והתפרסם כלמדן. נישא לאסתר, בת הרב יעקב משה ספיר. גיסו היה הרב יהושע ליב לוינסון (נרצח בשואה בסוף 1944), נכדו של החפץ חיים ומנהלה האחרון של ישיבת ראדין, שנישא לליבה ספיר.
עם פטירת אביו בראשית שנת ה'תרפ"ט, 1929, התמנה במקומו כר"מ בישיבה, ובשנותיה האחרונות כיהן בה כראש ישיבה שני לצדו של חתן החפץ חיים, הרב מנחם מנדל זקס.
בתקופת השואה עקר עם בני הישיבה לעיר וילנה וממנה לאוטיאן. לאחר הכיבוש הסובייטי הוגלה למחנות העבודה בסיביר ובהמשך הוא הגיע לסמרקנד שבאוזבקיסטן.
לאחר המלחמה היגר לארצות הברית והחל להרביץ תורה במוסדות תורניים שונים, בראשית שנות ה-60 של המאה ה-20 התמנה כראש ישיבת קרלין-סטולין בניו יורק. בשנת ה'תשל"ב (1972) נפטרה אשתו וארונה הועלה לקבורה בישראל, היא נטמנה בבית הקברות הישן בפתח תקווה.
בראשית שנת ה'תשל"ח (1977) עלה לישראל והשתקע בירושלים. כחצי שנה לאחר עלייתו נפטר ביום ה' באדר ב' ה'תשל"ח, 14 במרץ 1978, ונקבר בבית הקברות היהודי בהר הזיתים.
ביוגרפיה > צאצאיו

בתו, פשה נישאה לרב אלתר חנוך העניך ליבוביץ, ראש ישיבת חפץ חיים בארצות הברית
בת נוספת, נישאה לרב חיים פורטנוי מחשובי תלמידי ישיבת מיר בבלארוס
לקריאה נוספת

דוד זריצקי, הווידוי, נדפס בשנית בתוך ספרו: זכרונם לברכה: גאוני הדורות ואישי סגולה, עמ' 387–391
אבא אמא וארץ ישראל

| --- | --- |
 סינגל בביצוע אילנה אביטל
 מתוך האלבום רגעים
 יצא לאור:  1984
 שפה:  עברית
 אורך:  3:30
 חברת תקליטים:  הד ארצי
 כתיבה:  יורם טהרלב
 לחן:  אילנה אביטל
 הפקה:  ננסי ברנדס
"אַבָּא אִמָּא וְאֶרֶץ יִשְׂרָאֵל" הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1984, על ידי חברת התקליטים הד ארצי, כסינגל מתוך האלבום הרביעי של אביטל, רגעים.
רקע וכתיבה

השיר נכתב והולחן על ידי יורם טהרלב ואביטל והופק על ידי ננסי ברנדס. הוא השתתף בפסטיגל לשנת 1984, שם הגיע למקום השני בתחרות השנתית של האירוע. לשיר לא הופק וידאו קליפ רשמי, אולם ב-15 באוגוסט 2020 עלה ליוטיוב אודיו לא רשמי של "אבא אמא וארץ ישראל".
הצלחה

ב-15 בינואר 1985 נכנס השיר למצעד הפזמונים השבועי של רשת ג' במקום ה-26. ב-5 במרץ עלה למקום השני - המיקום הגבוה ביותר בו דורג. ב-9 באפריל, לאחר 12 שבועות רצופים, יצא מהמצעד. במצעד הפזמונים העברי השנתי ה'תשמ"ה הגיע "אבא אמא וארץ ישראל" למקום ה-34.
מיקומי שיא

|   ‏‏‏  מצעדים ודירוגים (1985)> מדינה |   ‏‏‏  מצעדים ודירוגים (1985)> מצעד |   ‏‏‏  מצעדים ודירוגים (1985)> מיקום שיא |   ‏‏‏  מצעדים ודירוגים (1985)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 2 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 34 |  |